**NIDOS AERODROMO SKRYDŽIŲ INSTRUKCIJA**

Vilnius

2020

SUDERINTA: TVIRTINU:

Transporto kompetencijų agentūros Neringos savivaldybės administracijos

Aerodromų skyriaus pavaduotojas Direktorius Egidijus Šakalys

 Saulius Paulauskas

2020 m. \_\_\_\_\_\_\_\_\_\_\_\_\_\_\_ \_\_\_\_ d. 2020 m. \_\_\_\_\_\_\_\_\_\_\_\_\_\_\_\_ \_\_\_\_ d.

**NIDOS AERODROMO SKRYDŽIŲ INSTRUKCIJA**

**1 SKYRIUS. BENDROSIOS NUOSTATOS**

* 1. Nidos aerodromas priklauso Neringos savivaldybei.
	2. VšĮ Nidos oro parkas (toliau NOP) administruoja aerodromą, yra atsakingas už jo priežiūrą ir tinkamumo skrydžiams palaikymą.
	3. Aerodromu gali naudotis ir kitos įstatymų nustatyta tvarka įregistruotos aviacijos organizacijos ar fiziniai asmenys, vadovaudamiesi šios instrukcijos reikalavimais, Lietuvos Respublikos teisės aktais bei turintys aerodromo savininko ar jo įgalioto asmens leidimą.
	4. Skrydžiai gali būti vykdomi tik dienos metu pagal vizualiųjų skrydžių taisykles (VST).
	5. Už orlaivio skrydžio saugą atsakingas orlaivio vadas (toliau – OV).
	6. Už skrydžių organizavimą aerodrome atsakingas NOP direktorius arba jo įsakymu paskirtas atsakingas asmuo.
	7. Už informacijos apie Nidos aerodromą pateikimą Transporto kompetencijų agentūrai ir VĮ “Oro navigacija” atsakingas NOP direktorius arba jo įsakymu paskirtas atsakingas asmuo.

**2 SKYRIUS. AERODROMO DUOMENYS**

2.1. Aerodromas yra 4 km į šiaurės rytus nuo Nidos centro.

2.2. Aerodromo adresas: Nidos aerodromas

 Purvynės g. 28,

 Nida.

2.3. Aerodromą administruojančios įmonės adresas:

 VšĮ Nidos oro parkas

 Taikos g. 2, LT-93121

 Nida, Neringa

 2.4. Aerodromo kontrolės taško (AKT) geografinės koordinatės (pagal WGS – 84 sistemą):

 2.4.1. 55°19’ 41” šiaurės platumos;

 2.4.2. 021°02’53” rytų ilgumos.

 2.5. AKT aukštis virš vidutinio jūros lygio Hare = 9 pėdos (+ 2,6 m).

 2.6. Magnetinis nuokrypis +7° (2020).

 2.7. Kilimo ir tūpimo tako magnetinė kryptis (MK), matmenys ir charakteristikos :

 2.7.1. MK 073° - 253°; ilgis x plotis (metrais): 500 x 30, asfaltbetonis.

 2.8. Maksimali leistina aerodrome naudojamo orlaivio masė – 5700 kg.

 2.9. KTT paženklinti vadovaujantis LR civilinių aerodromų projektavimo, statybos ir naudojimo specialiaisiais reikalavimais.

2.10. Orlaivių stovėjimo aikštelė yra šiaurės – vakarinėje aerodromo dalyje. Danga – asfaltbetonis

(1 priedas).

**3 SKYRIUS. BENDROSIOS AVIACIJOS ORLAIVIŲ IR AERODROMŲ**

**AVIACIJOS SAUGUMO REIKALAVIMAI (AIC A013/2020)**

 3.1. Bendrosios aviacijos orlaivių savininkai ar naudotojai stovinčio orlaivio išorines duris turi laikyti užrakintas arba užplombuotas, išskyrus tuos atvejus, kai jie laikomi užrakinamame angare.

 3.2. Prie vietų (angarų, lauko aikštelių), kuriuose yra laikomi orlaiviai, įrengti informacinius ženklus, įspėjančius asmenis apie atsakomybę už neteisėtą patekimą į orlaivį ar orlaivio naudojimą.

 3.3. Tikrinti aerodromo teritorijoje esančius orlaivius ir nustatyti, ar nėra požymių, kad į orlaivius buvo mėginta nesankcionuotai patekti, bei ar jie laikomi užrakinti/užplombuoti (tais atvejais, kai orlaiviai laikomi angare, ar angaras laikomas užrakintas; patikrinimo rezultatus fiksuoti patikrinimo žurnaluose.

 3.4. Esant tam tikroms aplinkybėms, pavyzdžiui, vykstant renginiams netoliese ar aerodromo teritorijoje, sustiprinti aerodromo priežiūrą.

 3.5. Bendradarbiauti su vietos teisėsaugos institucijomis, gaunant informaciją apie įtartinus veiksmus, kurie gali kelti grėsmę; remiantis gauta informacija vykdyti neformalų saugumo vertinimą.

**4 SKYRIUS. AERODROMO ORO ERDVĖ**

 4.1. Nidos aerodromo oro eismo zona (toliau – ATZ) yra Vilniaus skrydžių informacijos regione, Palangos skrydžių informacijos paslaugų (FIS) sektoriuje.

 4.2. ATZ ribos:

 4.2.1. Vertikalios ribos nustatytos nuo žemės paviršiaus iki 2500 pėdų (762 m) virš vidutinio jūros lygio arba 2491 pėda (759 m) nuo aerodromo paviršiaus pagal QFE slėgį) (2 priedas).

 4.2.2. Horizontalios ribos: 55°19’41”N 021°02’53”E – pusiauapskritimas, 3 jūrmylės (5460 m) spinduliu nuo AKT.

 4.2.3. Nidos ATZ atitinka Privalomosios radijo ryšio oro erdvės (toliau – RMZ) reikalavimus (Komisijos įgyvendinimo reglamentas (ES) Nr. 923/2012, SERA. 6005, p.1a).

 4.3. Pilotavimo zonos nurodytos 3 priede: 1 – virš taško, 2 – į šiaurės vakarus nuo aerodromo, tarp plento į Smiltinę ir jūros kranto.

|  |  |  |  |
| --- | --- | --- | --- |
| **Pilotavimo zonos** |  **Koordinatės** |  **Nuotolis ir kryptis**  **nuo VOR** |  **Orientyrai** |
|  I ZONA |  55° 19' 41.10” N 021° 02' 53.16” E |  | Virš taško |
| II ZONA |  55° 21' 15.02” N  021° 00' 55.62” E | 3,5 km 324°/144°  | Įšiaurės vakarus nuo KTT, tarp plento į Smiltinę ir jūros kranto |

4.4. Laukimo zona:

|  |  |  |  |
| --- | --- | --- | --- |
| **Laukimo zona** |  **Koordinatės** |  **Nuotolis ir kryptis**  **nuo VOR** |  **Orientyrai** |
| Šiaurinė |  55° 20’ 57.31” N  021° 03’ 37.21” E |  2,5 km 011°/191° | Į šiaurę nuo aerodromo |

 4.5. Aerodromo kliūtys ( kryptis, atstumas ir aukštis AKT atžvilgiu) nurodytos aerodromo apsaugos zonos kliūčių schemoje (4 priedas).

**5 SKYRIUS. SKRYDŽIŲ VYKDYMAS**

 5.1. Visi skrydžiai Nidos ATZ turi būti vykdomi pagal RMZ reikalavimus: prieš įskridimą į RMZ pilotas privalo nustatyti radijo dažnį, pranešti orlaivio šaukinį ir tipą, savo vietą, aukštį, skrydžio tikslą ir kitą skrydžių saugos svarbią informaciją (Komisijos įgyvendinimo reglamentas (ES)

Nr. 923/2012, SERA. 6005, p.2a).

 5.2. Jei orlaivyje neįrengta radijo įranga, aerodromo RMZ naudotis leidžiama iš anksto tai suderinus su VšĮ Nidos oro parkas direktoriumi arba jo įsakymu paskirtu atsakingu asmeniu.

 5.3. Skrydžiai Nidos ATZ vykdomi pagal QNH slėgį.

 5.4. Skraidymams naudojami dešinysis arba kairysis ratai (5 priedas). Priklausomai nuo vėjo krypties, skraidymų intensyvumo ir pobūdžio skraidymo ratai organizuojami sekančiai:

 5.4.1. Naudojant KTT – 07 --- kairysis ratas;

 5.4.2. Naudojant KTT – 25 --- dešinysis ratas.

 5.5. Leistinas skrydžių aukštis ne aukščiau 2500 pėdų MSL (762 m) nuo aerodromo paviršiaus. Minimalus saugus skrydžio rato aukštis ne žemiau 510 pėdų (155 m) nuo žemės paviršiaus.

 5.6. Lėktuvų skrydžiai ratu vykdomi 700 pėdų (230 m) aukštyje pagal QNH. Atskirais atvejais skraidančių ratu orlaivių sutarimu, aukštis gali būti pakeistas.

 5.7. Sklandytuvai turi pirmenybę artėjant tūpti ir tūpimui prieš orlaivius turinčius variklius.

 5.8. Atskridimas į Nidos aerodromą vykdomas per Priekulę, išskridimas per Ventės ragą.

 5.9. Atskrendantys lėktuvai, įskridę į aerodromo ATZ, žemėja iki rato aukščio, netrukdydami kitiems orlaiviams įeina į trečią skrydžių rato posūkį ir atlieka artėjimo tūpti procedūrą pagal OL skrydžių vykdymo vadovą.

 5.10. Sprendimą pakartotiniam artėjimui tūpti priima orlaivio vadas.

 5.11. Kai aerodrome nėra galimybės saugiai tūpti, įgula turi skristi į atsarginį aerodromą arba pasirinktą iš oro lauko aikštelę (6 priedas).

 5.12. Orlaivio vadas gali užimti KTT tik įsitikinęs, kad KTT yra laisvas ir planuojamas kilimas nesutrukdys išlaikyti saugų intervalą tarp orlaivių.

 5.13. Siekdamas užtikrinti skrydžių saugą Nidos ATZ, orlaivio vadas privalo teikti informaciją apie save skrydžių koordinatoriui ir kitoms įguloms:

 5.13.1. prieš riedėjimą į parengiamąjį startą – nurodyti savo orlaivio pradinę vietą aerodrome ir parengiamojo KTT magnetinį kursą;

 5.13.2. prieš KTT užėmimą kilti – nurodyti parengiamąjį, prie kurio stovi OL, planuojamo skrydžio pobūdį ir tikslą;

 5.13.3. prieš kilimą – nurodyti KTT magnetinį kursą ir skrydžio kryptį pakilus;

 5.13.4. išskrendant iš skrydžių rato – nurodyti išėjimo tašką;

 5.13.5. prieš įskrendant į ATZ - pranešti įėjimo tašką ir įskridimo tikslą;

 5.13.6. baigus darbą zonoje – nurodyti planuojamo įskridimo į skrydžių ratą vietą;

 5.13.7. kertant aerodromo oro erdvės ribą – nurodyti vietą, aukštį pagal QNH ir MK;

 5.13.8. prieš radijo dažnio pakeitimą – informuoti apie kitą dažnį;

 5.13.9. prieš įskrendant į skrydžių ratą – nurodyti skrydžių rato vietą;

 5.13.10. įskrendant į skrydžių ratą, trečiame arba ketvirtame posūkyje - pranešti apie ketinimą tūpti visiškai sustojant arba tūpimą “konvejeriu”;

 5.13.11. nutūpus informuoti apie KTT atlaisvinimą;

 5.13.12. tūptynėje arba nutūpus nedelsiant informuoti kitus orlaivius apie savo plano tūpti visiškai sustojant pakeitimą į tūpimą “konvejeriu” arba priimtą sprendimą nutraukti tūpimo procedūrą ir vykdyti pakartotinį artėjimą tūpti;

 5.13.13. kiekviename etape – apie sprendimą keisti savo prieš tai skelbtus planus, prašomos kito orlaivio informacijos, nesaugios, pavojingos ar avarinės situacijos atveju, informuoti kad būtų išvengta avarijos ar užtikrinta OL pirmenybė tūpiant;

 5.13.14. įskrendant į ATZ erdvę ( arba ją kertant) – nurodyti įskridimo vietą, aukštį pagal QNH, bei tolesnius planus;

 5.13.15. kai nėra galimybės saugiai atlikti artėjimo tūpimui į aerodromą procedūros, įgula privalo skristi į atsarginį aerodromą ar iš oro pasirinktą lauko aikštelę (6 priedas).

 5.14. Skrydžiai aerodromo zonoje vykdomi šiais atvejais:

 5.14.1. kai orlaivis yra apskraidomas po techninės priežiūros darbų;

 5.14.2. kai atliekamas pilotavimo technikos patikrinimas arba mokomieji skrydžiai;

 5.14.3. kai organizuojamos akrobatinio skraidymo varžybos arba pasiruošimas joms;

 5.14.4. aviacijos švenčių metu.

 5.15. Orlaivio vadas, norėdamas atskristi į aerodromą, privalo:

 5.15.1. susipažinti su informacija apie aerodromą, kuri paskelbta Aerodromų informaciniame rinkinyje (AIP) ir NOTAM;

 5.15.2. ne vėliau kaip 60 minučių iki numatyto išskridimo laiko pateikti skrydžio planą Vilniaus oro navigacijos skyriaus žiniavietei tel.: +370 706 94 694, +370 706 94 747, faksu +370 706 94 621 arba el. paštu briefing@ans.lt ir gauti patvirtinimą apie jo priėmimą tel.: +370 706 94 694,

+370 706 94 747;

 5.15.3. prieš įskrendant į ATZ, susisiekti su skrydžių koordinatoriumi Nidos aerodromo dažniu arba kitais orlaiviais, esančiais ATZ, bei gauti iš jų informaciją apie vykdomų skrydžių pobūdį;

 5.15.4. jei skrydžių koordinatorius nedirba, OV privalo pats vizualiai įvertinti situaciją ATZ ir tūpimo aerodrome sąlygas, klausytis radijo ryšio 122.000 MHz dažniu ir teikti informaciją apie save pagal 5.14 punkto reikalavimus.

 5.16. Orlaivio vadas, norėdamas išskristi ar skraidyti Nidos ATZ, privalo pats vizualiai įvertinti situaciją arba gauti informaciją iš skrydžių koordinatoriaus:

 5.16.1. apie aerodromo tinkamumą skrydžiams, ar nėra kokių apribojimų;

 5.16.2. naudojamus KTT ir skrydžių ratų kryptis;

 5.16.3. apie kitus orlaivius vykdančius skrydžius aerodromo ATZ;

 5.16.4. apie transporto priemones, personalą arba orlaivius, esančius manevravimo lauke;

 5.16.5. apie ornitologinę situaciją aerodrome;

 5.16.6. OL vadui ir ekipažo nariams, skrendant virš vandens telkinio (Kuršių marių), dėvėti saugos liemenes;

 5.16.7. vizualiai nustatyti horizontalų matomumą pagal matomų objektų orientyrus, kurių nuotolis iki stebėjimo taško žinomas ir nustatytas (7 priedas);

 5.16.8. įvertinti kitas faktines meteorologines sąlygas.

**6 SKYRIUS. SKRYDŽIŲ ORGANIZAVIMAS IR APRŪPINIMAS**

 6.1. Organizuoti skrydžius Nidos ATZ gali tik tie orlaivių naudotojai ar savininkai, kurie turi aerodromo naudotojo sutartį su VšĮ Nidos oro parkas.

 6.2. Skrydžių organizavimas, skraidant aerodrome dviem ir daugiau organizacijų vienu metu, vykdomas vadovaujantis aerodromo naudotojų sąveikos ir atsakomybės nuostatomis.

 6.3. Skrydžių koordinatorius skiriamas VšĮ Nidos oro parko direktoriaus įsakymu.

 6.4. Visos skrydžių koordinatoriaus funkcijos ir pareigos įrašytos jo pareigybinėje instrukcijoje, su kuria jis turi pasirašytinai susipažinti.

 6.5. Atsakingas už skrydžių organizavimą asmuo privalo užtikrinti, kad:

 6.5.1. jo darbo vietoje, kai skraidoma, būtų įjungtas pagrindinis radijo stoties 128.705 MHz dažnis;

 6.5.2. būtų apžiūrėtas ir įvertintas aerodromo tinkamumas skraidyti ir padarytas išvadų įrašas aerodromo priežiūros žurnale;

 6.5.3. įguloms būtų pateikta informacija apie aerodromo parengtį skrydžiams.

 6.6. Vykdant Nidos aerodrome skrydžius, parašiutininkų išmetimą bei vykstant aviacijos sporto varžyboms ar aviacijos šventėms skiriamas skrydžių koordinatorius.

 6.7. Skrydžių koordinatoriaus pagrindinė funkcija yra :

 6.7.1. stebėti aerodrome ir jo erdvėje judančius OL;

 6.7.2. vizualiai kontroliuoti tūpiančių OL važiuoklės padėtį;

 6.7.3. perspėti atskrendančių orlaivių įgulas apie aerodrome vykdomą veiklą, kad būtų išvengta incidentų, pavojingų suartėjimų arba radijo ryšio nesupratimo.

**7 SKYRIUS. ORO ERDVĖ IR ORO EISMO PASLAUGOS**

 7.1. Orlaivių įgulos, skraidančios Nidos aerodromo oro eismo zonoje, privalo teikti informaciją apie save pagal 5.14 punkto reikalavimus.

 7.2. Nidos aerodromo šaukinys yra “NIDA-RADIO”. Aerodromo oro eismo zonoje naudojamo radijo ryšio dažnis 128.705 MHz.

 7.3. Visi pokalbiai 128.705 MHz radijo dažniu yra įrašomi į skaitmeninę laikmeną ir saugomi 30 parų, o įvykus aviacijos įvykiui, saugomi iki tyrimo pabaigos.

 7.4. Skrydžiai Vilniaus skrydžių informacijos regione, Palangos FIS sektoriuje nuo žemės lygio iki 95 skrydžių lygio turi būti vykdomi pagal G klasės oro erdvės klasifikacijos nustatytas sąlygas ir reikalavimus ( Lietuvos Respublikos Oro navigacijos informacinis rinkinys/AIP ENR 1.4 skyrius). Vilniaus skrydžių informacijos punkto šaukinys yra “ VILNIUS INFORMACIJA”, radijo dažnis 123.850 MHz.

 7.5. Skrydžiai Palangos aerodromo skrydžių valdymo rajone turi būti vykdomi pagal C klasės oro erdvės klasifikacijos nustatytas sąlygas ir reikalavimus ( Lietuvos Respublikos Oro navigacijos informacinis rinkinys/AIP ENR 1.4. skyrius).

 7.6. Palangos oro eismo informacijos punkto šaukinys yra “PALANGA INFORMACIJA”, radijo ryšio dažnis 125.725 MHz.

 7.7. Palangos prieigos skrydžių valdymo punkto šaukinys „PALANGA BOKŠTAS“, radijo ryšio dažnis 124.305 MHz.

 7.8. Skrydžiai Vilniaus skrydžių valdymo rajone aukščiau 95 skrydžio lygio turi būti vykdomi pagal C klasės oro erdvės klasifikacijos nustatytas sąlygas ir reikalavimus (Lietuvos Respublikos Oro navigacijos informacinis rinkinys/AIP ENR 1.4 skyrius). Vilniaus regiono skrydžių valdymo punkto šaukinys „VILNIUS KONTROLĖ“, radijo ryšio dažnis – 133.305 MHz.

 7.9. Skrydžiai Nidos aerodromo eismo zonoje turi būti vykdomi pagal G klasės oro erdvės klasifikacijos nustatytas sąlygas ir reikalavimus (Lietuvos Respublikos oro navigacijos informacinis rinkinys/AP ENR 1.4 skyrius).

7.10. Jeigu skrydis planuojamas Palangos aerodromo skrydžių valdymo rajone arba kitoje valdomoje oro erdvėje, orlaivio vadas turi ne vėliau kaip prieš 60 minučių iki numatyto išskridimo laiko pateikti skrydžio planą Vilniaus Oro navigacijos skyriaus žiniavietei tel. +370 706 94 694, +370 760 94 747, faksu +370 706 94 621, el. paštu (briefing@ans.lt) arba užpildyti skrydžio plano formą interneto svetainėje [www.ans.lt](http://www.ans.lt) ir gauti patvirtinimą apie jo priėmimą tel.: +370 706 94 694, +370 706 94 747.

7.11. Nustatytos formos paraiškos oro erdvės rezervavimui turi būti teikiama VĮ “ Oro navigacija” Oro eismo valdybos skyriui faksu +370 706 94 579 arba el.p. amc@ans.lt ne vėliau kaip prieš 8 darbo dienas iki rezervuojamosios oro erdvės nustatymo. Oro eismo valdybos skyrius turi ne vėliau kaip prieš 4 dienas informuoti paraiškos teikėją apie sprendimą rezervuoti oro erdvę.

**8 SKYRIUS. VEIKSMAI YPATINGOMIS SITUACIJOMIS**

 8.1. Įvykus avarijai arba ypatingam atvejui, arba incidentui ar pastebėjus šios instrukcijos pažeidimo arba nesilaikymo atvejį, kiekvienas aerodrome esantis OV, skrydžių organizavime dalyvavęs ar juos stebėjęs asmuo, privalo nedelsdamas informuoti aerodromo vadovą arba jo įgaliotą asmenį apie įvykį. Jei būtina, informuoti vietos priešgaisrinę gelbėjimo tarnybą 112, Aeronautikos gelbėjimo koordinacinį centrą tel.: +370 706 94 587, +370 706 94 588, mob. : +370 610 46 024).

 Avarinis dažnis 121,500 MHz.

 8.2. Orlaivio įgula turi pranešti skrydžių koordinatoriui, kai:

 8.2.1. pablogėja meteorologinės ar susidarė kitos pavojingos skrydžiams sąlygos (valdymo, variklio, važiuoklės ar kiti orlaivio sistemų sutrikimai);

 8.2.2. keičia skrydžio kryptį, aukštį, pasitraukia iš pavojingos vietos ar prarado orientaciją.

 8.3. Skrydžių koordinatorius turi:

 8.3.1. perspėti orlaivių įgulas apie pavojingus meteorologinius reiškinius aerodrome ir jo prieigose;

 8.3.2. pastebėjęs orlaivio gedimo ar įgulos nepasirengimo tūpti/kilti požymius, nedelsiant pranešti apie tai orlaivio įgulai;

8.3.3. kai tūpimas Nidos aerodrome neįmanomas, rekomenduoti įguloms skristi į atsarginius aerodromus arba tūpti į lauko aikšteles;

 8.3.4. įvykus avarijai arba incidentui į įvykio vietą siųsti gelbėtojus pagal gelbėjimo darbų planą.

 8.4. Susidarius avarinei situacijai ir esant būtinybei, skrydžių koordinatorius arba atsakingas asmuo turi:

 8.4.1. informuoti vietos priešgaisrinę gelbėjimo tarnybą 112 arba/ir Aeronautikos gelbėjimo koordinacinį centrą tel.: +370 706 94 587, +370 706 64 588, +370 706 94 585, mob.: +370 610 46 024 ar/ir TKA arba CAA Departamentą bei savo jėgomis organizuoti gelbėjimo darbus;

 8.4.2. išsiaiškinti su OV, pažeidusiu šią instrukciją, aplinkybes ir apie įvykį pranešti skrydžius organizavusios organizacijos vadovui ir Lietuvos transporto saugos administracijai.

**9 SKYRIUS. ORO NAVIGACIJOS INFORMACIJOS TEIKIMAS**

 9.1. Oro navigacijos informacijos paslaugas teikia VĮ „Oro navigacija“ Oro navigacijos informacijos skyriaus žiniavietė, tel.: +370 706 94 694; +370 706 94 747, faksas +370 706 94 621,

el. p. briefing@ans.lt.

**PATAISŲ ĮRAŠAI**

|  |  |  |  |  |
| --- | --- | --- | --- | --- |
| Pataisos Nr.Data | Taisomi puslapiai | Įtraukta(Vardas, Pavardė, parašas, data) | Suderinta | Patvirtinta\* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\*- pataisa įsigalioja nuo patvirtinimo datos.